5 और लॉन्चिंग के लिए तैयार; इन्हें PM मोदी ही क्यों दिखाते हैं हरी झंडी?
Narendra Modi and Vande Bharat Express Train; How many Vande Bharat trains are in India?  वंदे भारत ट्रेन को चलाने के पीछे की स्ट्रेटजी क्या है, आखिर PM मोदी ही क्यों इन ट्रेनों को हरी झंडी दिखाते हैं?
15 फरवरी 2019। नई दिल्ली रेलवे स्टेशन। PM मोदी ने प्लेटफॉर्म से जैसे ही हरी झंडी दिखाई देश की पहली वंदे भारत एक्सप्रेस चल पड़ी।
1 अप्रैल 2023। भोपाल का रानी कमलापति रेलवे स्टेशन। PM मोदी के हरी झंडी दिखाते ही मध्य प्रदेश की पहली वंदे भारत एक्सप्रेस चल पड़ी।
इन दो तारीखों के बीच 4 साल के दौरान देशभर में 11 वंदे भारत ट्रेनें लॉन्च हो चुकी हैं। इनमें से 10 ट्रेनों को PM मोदी ने खुद हरी झंडी दिखाई है। आगे 5 और रूट पर वंदे भारत एक्सप्रेस लॉन्च करने की तैयारी है। माना जा रहा है कि इनका उद्घाटन भी PM मोदी ही करेंगे।
भास्कर एक्सप्लेनर में जानेंगे वंदे भारत एक्सप्रेस की कहानी, आखिर इसे इसे PM मोदी ही क्यों दिखाते हैं हरी झंडी…
2017 की बात है। सुधांशु मणि इंटीग्रल कोच फैक्ट्री, चेन्नई के जनरल मैनेजर बने। ये दुनिया की सबसे ज्यादा कोच बनाने वाली फैक्ट्री में से एक है, लेकिन सब पुराने ढर्रे के कोच बन रहे थे। सुधांशु ने एक एडवांस ट्रेन बनाने का प्रोजेक्ट शुरू किया।
दैनिक भास्कर से बातचीत में सुधांशु ने बताया, 'हमने नई टेक्नोलॉजी का इस्तेमाल कर एक ऐसी ट्रेन बनाना शुरू कर दिया, जिस पर पूरा देश गर्व कर पाए। लेकिन यहीं सबसे बड़ा चैलेंज आया, मिनिस्ट्री से अप्रूवल का। मेरी टीम ने कहा कि हम सब तैयार हैं, बस आप मंजूरी ले आइए।'
सुधांशु बताते हैं, 'हर तरह से कोशिश करने के बाद भी काम नहीं हुआ। ट्रेन विदेश से बनवाने की बात होने लगी। मैंने दावा किया कि विदेश से एक तिहाई कीमत में और आधे समय में हम ये ट्रेन बना देंगे। आखिरकार अप्रूवल मिल गया। प्रोजेक्ट नाम दिया ट्रेन 18। हमने महज 18 महीने में ये ट्रेन तैयार कर दी। बाद में इसका नाम दिया गया वंदे भारत एक्सप्रेस।' 
PM मोदी ने 15 फरवरी 2019 को पहली वंदे भारत ट्रेन नई दिल्ली से वाराणसी के बीच लॉन्च की।
दुनिया में चौथा सबसे लंबा रेल नेटवर्क भारत का है। यहां 1.25 लाख किलोमीटर लंबे रेलवे ट्रैक पर हर रोज 11 हजार से ज्यादा ट्रेनें दौड़ती हैं। इन ट्रेनों के जरिए करीब 3 करोड़ लोग हर रोज सफर करते हैं। इतना बड़ा और लोगों से जुड़ा होने की वजह से भारत में रेलवे का अलग बजट ही पेश किया जाता था। 2016 में मोदी सरकार ने 92 साल पुरानी ये प्रथा बंद की।
रेलवे का राजनीतिक महत्व क्या है, इसे कुछ पुराने किस्सों से समझते हैं…
सरकारें लोकप्रियता हासिल करने के लिए राजधानी, शताब्दी, तेजस और बुलेट जैसी ट्रेनें चलाने की घोषणा करती हैं। सेमी हाई-स्पीड ट्रेन वंदे भारत केंद्र सरकार का ड्रीम प्रोजेक्ट है।
वंदे भारत एक्सप्रेस स्वदेशी ट्रेन है। इसकी डिजाइन यूनीक है। दो शहरों के बीच कम समय में सफर तय करती है। तमाम आधुनिक सुविधाओं से लैस है। धीरे-धीरे पूरे देश में फैल रही है। इससे लोगों की जिंदगी आसान हो रही है। जानकार मानते हैं कि इसी वजह से PM मोदी खुद वंदे भारत ट्रेन को हरी झंडी दिखा रहे हैं।
भास्कर एक्सप्लेनर के कुछ और ऐसे ही रोचक आर्टिकल पढ़ने के लिए नीचे दिए गए लिंक्स पर क्लिक करें...
1. राहुल को सरकारी बंगला छोड़ने का नोटिस, अब कहां रहेंगे:महरौली के फार्म हाउस में या मां सोनिया के साथ; क्या-क्या विकल्प हैं?
2. राहुल की संसद सदस्यता खत्म, अब क्या:चुनाव लड़ सकेंगे, जेल जाएंगे, 8 साल का ब्रेक या कुछ और; 7 जरूरी जवाब
3. राहुल गांधी को 2 साल की जेल, अब आगे क्या:क्या सांसदी जाएगी और चुनाव लड़ने पर भी रोक लगेगी; 6 जरूरी सवालों के जवाब
4. राहुल गांधी अभी तक बड़ी अदालत क्यों नहीं गए:168 पेज के फैसले को गुजराती से ट्रांसलेशन में उलझे या सीट गंवाकर शहीद बनने की चाहत
